ธอส. ดีเดย์มอบของขวัญปีใหม่ 59 ให้ลูกค้า 17 ธ.ค.58 ถึง 29 ก.พ.59
ธอส.ร่วมส่งมอบเงินจำนวน 1,000 บาทเป็นของขวัญปีใหม่ ปี 2559 ให้แก่ลูกค้าของตาม “โครงการของขวัญปีใหม่ 2559 ธอส. เพื่อส่งเสริมการมีวินัยทางการเงินในการผ่อนชำระเงินกู้เพื่อที่อยู่อาศัย 
18 ธ.ค. 2558


นายสุรชัย ดนัยตั้งตระกูล ประธานกรรมการธนาคารอาคารสงเคราะห์ หรือ ธอส. พร้อมด้วยนางไลวรรณ ปองเสงี่ยม รองกรรมการผู้จัดการ รักษาการกรรมการผู้จัดการ ธอส. และคณะผู้บริหารของธนาคาร ร่วมส่งมอบเงินจำนวน 1,000 บาทเป็นของขวัญปีใหม่ ปี 2559 ให้แก่ลูกค้าของตาม “โครงการของขวัญปีใหม่ 2559 ธอส. เพื่อส่งเสริมการมีวินัยทางการเงินในการผ่อนชำระเงินกู้เพื่อที่อยู่อาศัย 
สำหรับลูกค้าธนาคารผู้ที่มีรายได้น้อย” ซึ่งผู้ที่ได้รับเงินของขวัญดังกล่าว จะต้องเป็นลูกค้าที่มีวงเงินกู้ทุกวัตถุประสงค์การกู้รวมกันไม่เกิน 500,000 บาทต่อหลักประกัน ไม่เป็นหรือไม่เคยเป็น NPL มีประวัติการผ่อนชำระดีต่อเนื่อง 36 เดือนย้อนหลัง และมีการชำระเงินงวดเพื่อการผ่อนชำระรอบการจ่ายเดือนธันวาคม 2558
ทั้งนี้ ลูกค้าที่เข้าเงื่อนไขที่ธนาคารกำหนดสามารถรับเงินของขวัญปีใหม่ได้ตั้งแต่วันที่ 17 ธันวาคม 2558 – 29 กุมภาพันธ์ 2559 ณ ที่ทำการสาขาทั่วประเทศ สอบถามรายละเอียดเพิ่มเติมได้ที่ธนาคารอาคารสงเคราะห์ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์